钦定古今图书集成/历象汇编/乾象典/第034卷 > 《日出入行》李白
## 钦定古今图书集成/历象汇编/乾象典/第034卷 > 《日出入行》李白

日出东方隈，似从地底来。历天又复历西海，六龙所
舍安在哉？其始与终古不息，人非元气，安得与之久
徘徊。草不谢荣于春风，木不怨落于秋天。谁挥鞭策
驱四运，万物兴歇皆自然。羲和羲和！汝奚汨没于荒
淫之波？鲁阳何德，驻景挥戈？逆道违天，矫诬实多。吾
将囊括大块，浩然与溟涬同科。